
ОТНОСНО: Инвестиционно предложение (ИП) „Изграждане на еднофамилна жилищна сграда в ПИ 56722.701.1169, местност "Стража", гр. Плевен, общ. Плевен, обл. Плевен“


УВАЖАЕМА ГОСПОЖО Н,


Във връзка с Ваше уведомление с вх. №АО-2004/03.04.2026 г. и предоставена допълнителна информация с вх. №АО-2004-1/29.04.2026 г. на РИОСВ – Плевен за ИП „Изграждане на еднофамилна жилищна сграда в ПИ 56722.701.1169, местност "Стража", гр. Плевен, общ. Плевен, обл. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на еднофамилна жилищна сграда в ПИ 56722.701.1169, местност "Стража", гр. Плевен, общ. Плевен, след изготвяне на ПУП-ПЗ, ПУП-ПП и промяна предназначението на имота. Транспортният достъп до обекта ще се осъществява от запад по прилежащ селскостопански/горски/ведомствен път. Съществуващата вилна сграда в имота със застроена площ (ЗП) от 4 м2 ще бъде премахната. Възложителят възнамерява да изгради еднофамилна жилищна сграда с приблизителна разгъната застроена площ (РЗП) от 150 м2. Конструкцията на постройката ще е монолитна, с ивични стоманобетонови основи. Външните и вътрешните стени ще се изпълнят от керамични блокчета, с дебелина от 12 см до 25 см. Покривът ще е плосък с топло- и хидроизолация и външно водоотвеждане. За реализирането на ИП ще се извършат изкопни дейности с дълбочина от 0,80 м до 1,5 м, взривни работи не се предвиждат. Излишните земни маси ще се използват за обратен насип. Имотът ще бъде присъединен към съществуващата ВиК мрежа, преминаваща през ведомствен път ПИ 56722.701.2394, м. „Стража“, гр. Плевен, граничещ от запад с имота. Ще се изградят ново сградно водопроводно отклонение (СВО) и ново сградно канализационно отклонение (СКО). Присъединяването ще се извърши въз основа на Декларация-съгласие от 28.04.2026 г. между „Стар 21“ ЕООД и собственика на имота. Образуваните битово-фекални отпадъчни води, чрез ново сградно канализационно отклонение ще се заустват в съществуващата канализация на населеното място. Присъединяването на обекта към съществуващата електрическа мрежа ще се изпълни от съществуващ трафопост в ПИ 56722.701.3388, м. „Стража“, гр. Плевен. За целта ще се изгради подземно кабелно трасе с обща дължина от 300 м, през ведомствен път ПИ 56722.701.2394 и ПИ 56722.701.1239, м. „Стража“, гр. Плевен. 
Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Образуваните от експлоатацията на жилищната сграда битови отпадъци, ще се управляват съгласно действащата система за сметосъбиране на Община Плевен. 
Изграждането ще се извърши в ПИ 56722.701.1169, м. "Стража", гр. Плевен, с вид територия „Земеделска“, НТП „Лозе“, площ 961 м2 (информация съгласно предоставена скица № 15-2985215-29.10.2025 г., издадена от АГКК– гр. София). Възложителят предвижда промяна на трайното предназначение на територията от „Земеделска“ в „Урбанизирана“, и НТП от „Лозе“ в „За жилищни нужди“.
С Решение №953/27.11.2025 г. на Общински съвет – Плевен, се разрешава: „Изработване на проект за Подробен устройствен план - План за застрояване за ПИ с идентификатор 56722.701.1169 в местността  "Стража" в землището на гр. Плевен и одобряване на задание за изработване на Подробен устройствен план - План за застрояване за ПИ с идентификатор 56722.701.1169 в местността  "Стража" в землището на гр. Плевен“.
2. ИП не попада в границите на защитени територии по смисъла на Закона за защитените територии (ЗЗТ).
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположени защитени зони от мрежа НАТУРА 2000 на около 0,16 км са:
• BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
• BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.)
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата „Натура 2000“) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 “Студенец” и BG0000240 “Студенец”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 “Студенец” и до пряко или косвено унищожаване, увреждане или фрагментиране на природни местообитания и на местообитания на видове от дивата флора и фауна, предмет на опазване в защитена зона BG0000240 “Студенец”;
•	Трансформация на местообитания на видове птици, на природни местообитания и на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху местообитания на видове птици, на природни местообитания и на местообитания на видове от дивата флора и фауна, предмет на опазване в защитените зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.





							
С уважение, 

e-mail: office@riew-pleven.eu  интернет сайт http://riew-pleven.eu/

